Կոմիտասի ստեղծագործությունները պարզ են, առանձին ճիգ հարկավոր չէ ընկալելու և ապրելու համար նրանց գեղեցկությունը: Այստեղ ներկայացված են մարդկային հոգեկան աշխարհի տարբեր վիճակներ. վեհացած վիճակ, եռանդ ու կորով, սեր, անծայրածիր սեր, ողբ, կատակ, հանդարտ ու հավասարակշիռ մի հրճվանք բնության հրաշքն ապրողի, իմաստնացած ու ներամփոփ վիճակ…: Եվ ամեն տեղ հասանելի ու անխարդախ, և ամեն տեղ մարդկային ու բարի, անչափ բարի: